2019. gada 16. janvārī Rīkojums Nr. 9

Rīgā (prot. Nr. 2 4. §)

**Par valsts nekustamā īpašuma "Ādažu nacionālais mācību centrs" Kadagā, Ādažu novadā, daļas nodošanu Ādažu novada pašvaldībai bezatlīdzības lietošanā**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta ceturto daļu, kā arī lai īstenotu pašvaldības autonomo funkciju atbilstoši likuma "Par pašvaldībām" 15. panta pirmajai daļai, Aizsardzības ministrijai nodot Ādažu novada pašvaldībai bezatlīdzības lietošanā zemesgrāmatā uz valsts vārda Aizsardzības ministrijas personā ierakstītā valsts nekustamā īpašuma "Ādažu nacionālais mācību centrs" Kadagā, Ādažu novadā (nekustamā īpašuma kadastra Nr. 8044 005 0053), sastāvā esošās zemes vienības (kadastra apzīmējums 8044 005 0053) daļu 230 m2 platībā (turpmāk – nekustamā īpašuma daļa).

2. Aizsardzības ministrijai noslēgt ar Ādažu novada pašvaldību attiecīgu rakstveida līgumu (vienošanos) par nekustamā īpašuma daļas nodošanu bezatlīdzības lietošanā uz 10 gadiem.

3. Ādažu novada pašvaldībai nekustamā īpašuma daļu nodot atpakaļ pirms noteiktā lietošanas termiņa, ja tā vairs netiek izmantota atbilstoši nodošanas mērķim.

Ministru prezidents Māris Kučinskis

Aizsardzības ministrs Raimonds Bergmanis